
Σκοπός
Η διαδικασία περιγράφει τον τρόπο καταγραφής, διερεύνησης και διαχείρισης παραπόνων, που αφορούν τα δεδομένα προσωπικού χαρακτήρα φυσικών προσώπων που επεξεργάζεται το Πανεπιστήμιο.
Ως παράπονο ορίζεται η άμεση ή έμμεση έκφραση της δυσαρέσκειας του φυσικού προσώπου σχετικά με την προστασία των προσωπικών δεδομένων στις υπηρεσίες που παρέχονται από το Πανεπιστήμιο ή τους χώρους των εγκαταστάσεων του Πανεπιστημίου (όπως για παράδειγμα ανεπαρκής φύλαξη χώρων που φυλάσσονται προσωπικά δεδομένα). 
Ως διορθωτικές και προληπτικές ενέργειες ορίζονται όλα τα μέτρα που λαμβάνονται ώστε να βελτιώνεται η προστασία των προσωπικών δεδομένων μέσα από τις παρεχόμενες υπηρεσίες.

 (
1. 
Λήψη 
παραπόνου
Υπεύθυνος Προστασίας 
Δεδομένων, 
Διεύθυνση/ Τμήματα
/Δομή
, 
Προσωπικό
 Πρωτοκόλλου,
 
Ερωτηματολόγια ικανοποίησης, 
Αίτημα Παραπόνου
,
 
Μητρώο παραπόνων
4. Στατιστική ανάλυση 
παραπόνων
Υπεύθυνος Προστασίας Δεδομένων
Μητρώο παραπόνων
3. 
Αντιμετώπιση παραπόνου
Υπεύθυνος Προστασίας Δεδομένων
, 
αρμόδια Διεύθυνση
/ Τμήμα
Μητρώο παραπόνων
 
Μητρώο παραπόνων, 
eQual
2. Αξιολόγηση 
παραπόνου
Υπεύθυνος Προστασίας Δεδομένων,
 
Ερωτηματολόγια ικανοποίησης, 
Αίτημα Παραπόνου
Μητρώο παραπόνων
Αρχή
Τέλος
)Μέθοδος












	
Ανάλυση

Φάση 1: 	Παράπονα φυσικών προσώπων είναι δυνατόν να εκφρασθούν με διάφορους τρόπους όπως προφορικά ή γραπτά προς διάφορους εργαζόμενους, ή με τη συμπλήρωση ερωτηματολογίων ικανοποίησης. Αποτελεί ευθύνη κάθε εργαζόμενου να αναφέρει τα παράπονα των φυσικών προσώπων που σχετίζονται με την προστασία των προσωπικών δεδομένων στον Υπεύθυνο Προστασίας Δεδομένων. 
Τα φυσικά πρόσωπα έχουν τη δυνατότητα παραπόνων είτε αυτοπροσώπως είτε μέσω αντιπροσώπου (άλλο φυσικό πρόσωπο με εξουσιοδότηση ή νομικό πρόσωπο, κ.λπ.). 
Ο λήπτης του παραπόνου πρέπει να πιστοποιήσει την ταυτότητα του φυσικού προσώπου με την καταγραφή στοιχείων ταυτοποίησης, όπως ο αριθμός δελτίου ταυτότητας ή ο αριθμός διαβατηρίου ή και στοιχεία/έγγραφα εξουσιοδότησης, όταν ο αιτών δεν αποτελεί το φυσικό πρόσωπο. 
Για κάθε παράπονο, θα πρέπει να είναι διαθέσιμες οι ακόλουθες πληροφορίες:
· Στοιχεία ταυτοποίησης (αριθμός δελτίου ταυτότητας ή ο αριθμός διαβατηρίου ή στοιχεία/έγγραφα εξουσιοδότησης κ.λπ.).
· Τρόπος κατάθεσης παραπόνου.  
· Πρόσθετες λεπτομέρειες περιγραφής παραπόνου που θα βοηθήσουν στην κατανόησή του.
Το παράπονο προωθείται άμεσα στον Υπεύθυνο Προστασίας Δεδομένων προς αξιολόγηση.
[bookmark: _Hlk4584370][bookmark: _Hlk4582436]Σε περίπτωση που το παράπονο αφορά δεδομένα φυσικών προσώπων που υφίστανται επεξεργασία βάσει από κοινού υπευθυνότητας του Πανεπιστημίου με άλλο φορέα, ο Υπεύθυνος Προστασίας Δεδομένων του Πανεπιστημίου παρέχει τις σχετικές πληροφορίες για τον τρόπο διαχείρισης του παραπόνου στους αντίστοιχους από Κοινού Υπεύθυνους Επεξεργασίας και αποφασίζουν από κοινού για τη διαχείρισή του.
Ο Υπεύθυνος Προστασίας Δεδομένων καταγράφει τα παράπονα σε Μητρώο Παραπόνων και ενημερώνει τη Σύγκλητο και την αρμόδια Διεύθυνση/ Τμήμα/Δομή για την επεξεργασία για την οποία αφορά το παράπονο.
Φάση 2: 	Ο Υπεύθυνος Προστασίας Δεδομένων αξιολογεί το παράπονο και σε συνεργασία με τα αρμόδια στελέχη συντονίζουν τη διερεύνηση του παραπόνου προκειμένου να εντοπισθούν οι πρωτογενείς αιτίες, οι οποίες το δημιούργησαν και να διαπιστωθεί κατά πόσο το φυσικό πρόσωπο παραπονείται δικαιολογημένα ή όχι. Ο Υπεύθυνος Προστασίας Δεδομένων καταγράφει τα παράπονα σε Μητρώο Παραπόνων.
Σε περίπτωση που το παράπονο συνιστά καταγγελία, διενεργείται άμεσα επικοινωνία με τη Νομική Υπηρεσία του Πανεπιστημίου για λήψη καθοδήγησης και για την ανάθεση του χειρισμού της υπόθεσης και εφαρμόζεται η «Διαδικασία για την ενσωμάτωση της προστασίας των δεδομένων προσωπικού χαρακτήρα για την αντιμετώπιση καταγγελιών».
Φάση 3: 	Εφόσον δε συντρέχει κάποιος λόγος απόρριψης του παραπόνου, ο Υπεύθυνος Προστασίας Δεδομένων σε συνεργασία με την αρμόδια Διεύθυνση/ Τμήμα ή άλλα εμπλεκόμενα μέρη με τη σχετική επεξεργασία του Πανεπιστημίου καθορίζουν τον τρόπο αντιμετώπισης του παραπόνου.  
Αποτελεί πολιτική του Πανεπιστημίου η ενημέρωση του φυσικού προσώπου και η αντιμετώπιση του παραπόνου του να γίνεται όσο το δυνατόν ταχύτερα και αποτελεσματικότερα από τον Υπεύθυνο Προστασίας Δεδομένων του Πανεπιστημίου, ώστε να αντιστραφεί η δυσαρέσκεια του φυσικού προσώπου. Ο Υπεύθυνος Προστασίας Δεδομένων καταγράφει τον τρόπο αντιμετώπισης στο Μητρώο Παραπόνων.
Εάν διαπιστωθεί ότι υπάρχει υπαιτιότητα του Πανεπιστημίου για το συγκεκριμένο παράπονο, και ανεξάρτητα από το πώς αντιμετωπίσθηκε το φυσικό πρόσωπο, το παράπονο με ευθύνη του Υπευθύνου Προστασίας Δεδομένων διερευνάται περαιτέρω. Συγκεκριμένα:
· εξετάζει την περίπτωση να υπάρχουν και άλλα φυσικά πρόσωπα με παρόμοια παράπονα – προβλήματα που απλώς δεν εκφράσθηκαν. 
· λαμβάνει τις κατάλληλες διορθωτικές ενέργειες σε συνεργασία με τον εκάστοτε υπεύθυνο για να εξαλειφθεί η πρωτογενής αιτία και να μην επαναληφθεί το πρόβλημα όπως περιγράφεται και στη «Διαδικασία συνεχούς παρακολούθησης και ενημέρωσης για νέες απαιτήσεις συμμόρφωσης, προσδοκίες και βέλτιστες πρακτικές».
Φάση 4: 	Ο Υπεύθυνος Προστασίας Δεδομένων φροντίζει για την στατιστική επεξεργασία των παραπόνων και την εξαγωγή στοιχείων όπως (ενδεικτικά): 
· Παράπονα ανά Τμήμα
· Παράπονα ανά έτος /μήνα
· Παράπονα / αριθμός φυσικών προσώπων
· Ποσοστό παραπόνων που έχουν αντιμετωπιστεί
· Μέσος χρόνος αντιμετώπισης παραπόνων
· Ποσοστό αδικαιολόγητων /δικαιολογημένων παραπόνων
· Αίτια παραπόνων και συχνότητα εμφάνισης
Ο Υπεύθυνος Προστασίας Δεδομένων στο πλαίσιο της ανασκόπησης των Διαδικασιών και Πολιτικών Διασφάλισης των Προσωπικών Δεδομένων σύμφωνα με την «Διαδικασία συνεχούς παρακολούθησης και ενημέρωσης για νέες απαιτήσεις συμμόρφωσης, προσδοκίες και βέλτιστες πρακτικές» ενημερώνει τη Σύγκλητο/Συμβούλιο Διοίκησης για τα παράπονα που υποβλήθηκαν και το ιστορικό των ενεργειών για τη διαχείρισή τους.
Αρχεία

	 τίτλος
	
	
	 χρόνος τήρησης
	 υπεύθυνος τήρησης

